سۆلاڤ شەیدا

سۆلاڤ حەمە غەریب ناسراو بە سۆلاڤ شەیدا (١٩٨٦ لە سلێمانی – ١٧ی تەممووزی ٢٠٢٣ لە سلێمانی) ئەکتەر، دەرھێنەر و شانۆکارێکی ناسراوی کورد بوو. ئەو بە ڕۆڵە جیاواز و بوێرانەکانی لە چەندین فیلمی سینەمایی، دراما و شانۆگەریدا ناسرا و یەکێک بوو لە خانمە ھونەرمەندە دیارەکانی بواری نواندن.

 ژیانی سەرەتایی و ھونەری 
سۆلاڤ شەیدا لە ساڵی ١٩٨٦ لە گەڕەکی دارۆغای شاری سلێمانی لەدایک بووە. لە تەمەنی ھەشت ساڵییەوە و لە ساڵی ١٩٩٤ تێکەڵی دنیای ھونەر بووە و سەرەتا بە کاری شانۆ دەستی پێ کردووە. یەکێک لە وەرچەرخانە گرنگەکانی ژیانی ھونەریی، دەرکەوتنی بوو لە درامای گوڵێک کاڵتر لە ساڵی ٢٠٠٧. سۆلاڤ بەوە ناسرابوو کە حەزی بە بەرجەستەکردنی ڕۆڵە سەخت و ئاڵۆزەکان دەکرد، بەتایبەت ئەو ڕۆڵانەی کە جورئەت و تازەگەرییان تێدابوو.

 کارە ھونەرییەکان 
سۆلاڤ شەیدا لە ماوەی نزیکەی ٣٠ ساڵی کاری ھونەریدا، بەشداریی لە ژمارەیەکی زۆر بەرھەمی جۆراوجۆردا کردووە.

 فیلمی سینەمایی 
 ژانی گەل (لە دەرھێنانی جەمیل ڕۆستەمی)
 کەواتە چاوەڕێ بە (لە دەرھێنانی جوان بامەڕنی)
 گەڕەکی داھۆڵەکان (لە دەرھێنانی حەسەن عەلی)
 سێگۆشەی مەرگ (لە دەرھێنانی عەدنان عوسمان)
 ئەزموون (تاقیکردنەوە) (لە دەرھێنانی شەوکەت ئەمین)

 کورتەفیلم 
 سۆما (لە دەرھێنانی مەریوان ئیبراھیم)
 دەنگدان (لە دەرھێنانی کەریم حەمە غەریب)
 مایکرۆفۆن (لە دەرھێنانی کەریمۆک)
 مارە بەجاش (نووسینی سیناریۆ لەلایەن سۆلاڤ شەیدا، دەرھێنانی دیاکۆ جەواهیری)

 دراما 
 ژیلەمۆ (لە دەرھێنانی بەکر ڕەشید)
 دووپشک (لە دەرھێنانی میھران شیری)
 فرمێسک (لە دەرھێنانی سەڵاح حەسەن)
 لە گوڵێک کاڵتر (لە دەرھێنانی بەھزاد ئەمینی موختار)
 براوە و دۆڕاوەکان (لە دەرھێنانی کەریمۆک)
 ژوانێک بۆ خۆشەویستی (لە دەرھێنانی بەھزاد ئەمینی موختار)
 چپەی ڕابردوو (لە دەرھێنانی محەمەد گمور)
 بەختەباران (لە دەرھێنانی نیاز لەتیف)

 دەرھێنان 
سۆلاڤ شەیدا کاری دەرھێنانی بۆ دوو کورتەفیلم کردووە و لە ھەردووکیاندا وەک ئەکتەریش بەشدار بووە:
 داو
 فرمێسک بۆ تارا

 خەڵات و ڕێزلێنان 
سۆلاڤ شەیدا لە ماوەی کارکردنیدا چەندین خەڵاتی بەدەستهێناوە، لەوانە:
 خەڵاتی باشترین سیناریۆ: بۆ کورتەفیلمی فرمێسک بۆ تارا لە "فێستیڤاڵی نا بۆ توندوتیژی".
 خەڵاتی لاوی ساڵ: لەلایەن سەندیکای ھونەرمەندانی کوردستانەوە.
 خەڵاتی ڕێزلێنانی بابیلۆن: لە "فێستیڤاڵی نا بۆ توندوتیژی".

 کۆچی دوایی 
سۆلاڤ شەیدا لە سەرەتای ساڵی ٢٠٢٣ تووشبوونی خۆی بە نەخۆشیی شێرپەنجەی لیمفەگرێیەکان ڕاگەیاند. دوای ماوەیەک ململانێ لەگەڵ نەخۆشییەکە و وەرگرتنی چارەسەری کیمیایی، لە ڕۆژی دووشەممە، ١٧ی تەممووزی ٢٠٢٣ لە تەمەنی ٣٧ ساڵیدا لە نەخۆشخانەی ھیوا لە شاری سلێمانی کۆچی دوایی کرد.

 سەرچاوەکان 

پۆل:کوردەکانی باشووری کوردستان
پۆل:خەڵکی سلێمانی
پۆل:ئەکتەرە ژنەکان
پۆل:دەرھێنەرانی فیلمی کورد
پۆل:دەرھێنەرە ژنەکان
پۆل:لەدایکبووانی ١٩٨٦
پۆل:مردووانی ٢٠٢٣
پۆل:مردووان